Sodba Sodišča (tretji senat) z dne 16. julija 2015 –
Komisija/Bolgarija
(Zadeva C‑145/14)(1)
„Neizpolnitev obveznosti države – Okolje – Direktiva 1999/31/ES – Člen 14 – Odlaganje odpadkov – Nenevarni odpadki – Neskladnost obstoječih odlagališč“
1.                     Tožba zaradi neizpolnitve obveznosti – Pravica Komisije, da vloži tožbo – Presoja smotrnosti ukrepanja – Diskrecijsko izvajanje (člen 258 PDEU) (Glej točko 24.)
2.                     Pravo Evropske unije – Načela – Varstvo legitimnega pričakovanja – Pogoji – Jasna zagotovila uprave (Glej točke od 25 do 27.)
3.                     Tožba zaradi neizpolnitve obveznosti – Vloga, s katero se postopek začne – Navedba očitkov in tožbenih razlogov – Formalne zahteve – Skladen in natančen povzetek (člen 258 PDEU; Statut Sodišča, člen 21, prvi odstavek; Poslovnik Sodišča, člen 120(c); Direktiva Sveta 1999/31, člena 8 in 14 od (a) do (c)) (Glej točke od 28 do 33.)
4.                     Okolje – Odpadki – Odlaganje odpadkov na odlagališčih – Direktiva 1999/31 – Nacionalni ukrep, s katerim se dovoli obratovanje odlagališča brez odobrenega načrta prilagoditve odlagališča – Neizpolnitev obveznosti (člen 258 PDEU; Direktiva Sveta 1999/31, člen 14 od (a) do (c)) (Glej točki 51 in 52.)
5.                     Tožba zaradi neizpolnitve obveznosti – Preizkus utemeljenosti, ki ga opravi Sodišče – Upoštevni položaj – Stanje po izteku roka, določenega v obrazloženem mnenju (člen 258 PDEU) (Glej točko 55.)
6.                     Države članice – Obveznosti – Izvajanje direktiv – Neizpolnitev obveznosti – Utemeljitev na podlagi nacionalne ureditve – Nedopustnost (člen 258 PDEU) (Glej točko 57.)
7.                     Akti institucij – Direktive – Izvajanje držav članic – Nujnost zagotovitve učinkovitosti direktiv – Dolžnosti nacionalnih sodišč (člen 288, tretji odstavek, PDEU; Direktiva Sveta 1999/31) (Glej točko 58.)
8.                     Okolje – Odpadki – Odlaganje odpadkov na odlagališčih – Direktiva 1999/31 – Nenevarni odpadki – Neskladnost obstoječih odlagališč – Neizpolnitev obveznosti (člen 258 PDEU; Direktiva Sveta 1999/31, člena 1 in 14 od (a) do (c)) (Glej točko 63 in točko 1 izreka.)
Izrek
1.
Republika Bolgarija s tem, ko ni sprejela potrebnih ukrepov, da bi od 16. julija 2009 odlagališča za nenevarne odpadke na njenem ozemlju obratovala samo, če izpolnjujejo zahteve iz Direktive Sveta 1999/31/ES z dne 26. aprila 1999 o odlaganju odpadkov na odlagališčih, ni izpolnila obveznosti, ki jih ima na podlagi člena 14 od (a) do (c) te direktive.
2.
Tožba se v preostalem zavrne.
3.
Evropska komisija in Republika Bolgarija nosita lastne stroške.
1 UL C 159, 26.5.2014.